ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 περί παρεκκλίσεως από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας και περί κατάργησης της απόφασης 89/21/ΕΟΚ (94/887/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 94/42/ΕΚ (2), και ιδίως το άρθρο 9α,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 8α,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από την οδηγία 91/687/ΕΚ (6), και ιδίως το άρθρο 7α,

Εκτιμώντας:

ότι βάσει του άρθρου 9α παράγραφος 1 της οδηγίας 64/432/ΕΟΚ, του άρθρου 8α παράγραφος 1 της οδηγίας 72/461/ΕΟΚ και του άρθρου 7α παράγραφος 1 της οδηγίας 80/215/ΕΟΚ, είναι δυνατόν να χορηγηθεί παρέκκλιση από την απαγόρευση σχετικά με την εξαγωγή ζώντων χοίρων, νωπού χοίρειου κρέατος και ορισμένων προϊόντων με βάση το κρέας, για ένα ή περισσότερα τμήματα επικράτειας ενός κράτους μέλους όπου έχει καταγραφεί αφρικανική πανώλη των χοίρων εντός των προηγουμένων δώδεκα μηνών-

ότι το 1988 βάσει της βελτιωμένης υγειονομικής κατάστασης κατέστη δυνατόν να θεσπιστεί η απόφαση 89/21/ΕΟΚ του Συμβουλίου περί παρέκκλισης από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας (7), όπως τροποποιήθηκε τελευταία από την απόφαση 94/788/ΕΚ (8)- ότι η εν λόγω απόφαση είχε ως αποτέλεσμα τη δημιουργία μιας περιφέρειας απαλλαγμένης από τη νόσο και μιας μολυσμένης περιφέρειας, η τελευταία περιφέρεια αποτελείται από μια ζώνη επιτήρησης και από μια μολυσμένη ζώνη-

ότι είναι αναγκαίο να ληφθούν υπόψη τα προστατευτικά μέτρα που ελήφθησαν από τις ισπανικές αρχές για την πρόληψη της μόλυνσης ή της εκ νέου μόλυνσης των χοιρομονάδων που βρίσκονται σε συγκεκριμένες περιοχές της Ισπανίας, καθώς και τα μέτρα για τον έλεγχο της μετακίνησης χοίρων και χοίρειου κρέατος από ειδικές περιοχές- παράλληλα, είναι αναγκαίο να αναγνωρισθούν τα μέτρα που τέθηκαν σε εφαρμογή από τις ισπανικές αρχές-

ότι αποτελεί στόχο εντός του προγράμματος εξάλειψης που θεσπίσθηκε βάσει της απόφασης 94/879/ΕΚ της Επιτροπής της 21ης Δεκεμβρίου 1994 περί εγκρίσεως του προγράμματος για την εξάλειψη και την επιτήρηση της αφρικανικής πανώλους των χοίρων που υποβλήθηκε από την Ισπανία και περί του καθορισμού του επιπέδου της κοινοτικής χρηματοδοτικής συμμετοχής (9) για την εξάλειψη της αφρικανικής πανώλους των χοίρων από τις περιοχές της Ισπανίας που παραμένουν μολυσμένες-

ότι χρησιμοποιείται ένα ημι-εκτατικό σύστημα εκτροφής χοίρων σε ορισμένα τμήματα της Ισπανίας και το οποίο ονομάζεται "montanera"- ότι σύμφωνα με το σύστημα αυτό, οι χοίροι μιας αυτόχθονης φυλής χοίρων βόσκουν σε λιβάδι και σε δασώδη έκταση κατά τη διάρκεια της περιόδου του έτους κατά την οποία υπάρχουν βαλανίδια από δρύες- ότι στην αυτόνομη περιφέρεια της Ανδαλουσίας, η οποία αποτελείται από 8 επαρχίες συμπεριλαμβανομένων της Huelva, της Cordoba, της Sevilla και του Cadiz, οι διακινήσεις χοίρων για "montanera" είναι υψηλής κοινωνικοοικονομικής σημασίας-

ότι η απόρριψη ή/και η επεξεργασία ζωικών αποβλήτων με στόχο την καταστροφή του ιού της αφρικανικής πανώλους των χοίρων που είναι δυνατόν να υπάρχει σε τέτοια υλικά πρέπει να συμπεριλαμβάνει επεξεργασίες για υλικό υψηλού κινδύνου όπως προβλέπεται βάσει της οδηγίας 90/667/ΕΟΚ του Συμβουλίου της 27ης Νοεμβρίου 1990 για τη θέσπιση υγειονομικών κανόνων για τη διάθεση και τη μεταποίηση ζωικών αποβλήτων, τη διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια και για την τροποποίηση της οδηγίας 90/425/ΕΟΚ (10)-

ότι λαμβανομένης υπόψη της βελτιωμένης υγειονομικής κατάστασης σε ορισμένα τμήματα της αυτόνομης περιφέρειας της Ανδαλουσίας, μερικές περιοχές της περιφέρειας αυτής είναι πλέον δυνατόν να προστεθούν στην περιφέρεια που ορίζεται ως απαλλαγμένη από την αφρικανική πανώλη των χοίρων-

ότι πρέπει να καταργηθούν οι παρεκκλίσεις από απαγορεύσεις σχετικά με την αφρικανική πανώλη των χοίρων που θεσπίστηκαν βάσει της απόφασης 89/21/ΕΟΚ με στόχο τη σαφήνεια-

ότι η Μόνιμη Κτηνιατρική Επιτροπή εξέδωσε ευνοϊκή γνώμη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται διά της παρούσης στο Βασίλειο της Ισπανίας να αποστέλλει ζώντες χοίρους σε άλλα κράτη μέλη από εκείνες τις περιοχές της επικράτειάς του που ορίζονται στο παράρτημα Ι.

2. Στο υγειονομικό πιστοποιητικό που προβλέπεται βάσει της οδηγίας 64/432/ΕΟΚ και το οποίο συνοδεύει ζώντες χοίρους που αποστέλλονται από την Ισπανία πρέπει να αναφέρονται τα εξής:

"Χοίροι που πληρούν τις προϋποθέσεις της απόφασης 94/887/ΕΚ της Επιτροπής της 21ης Δεκεμβρίου 1994 περί παρέκκλισης από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας".

Άρθρο 2

1. Επιτρέπεται διά της παρούσης στο Βασίλειο της Ισπανίας να αποστέλλει ζώντες χοίρους σε άλλα κράτη μέλη από εκείνες τις περιοχές της επικράτειάς του που ορίζονται στο παράρτημα Ι.

2. Το χοίρειο κρέας που προβλέπεται στην παράγραφο 1 και το οποίο αποστέλλεται από την Ισπανία πρέπει να συνοδεύεται από το υγειονομικό πιστοποιητικό που αναφέρεται στο παράρτημα IV της οδηγίας 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων που διέπουν τις ενδοκοινοτικές συναλλαγές νωπού κρέατος (11). Στο πιστοποιητικό πρέπει να αναφέρονται οι ακόλουθες λέξεις:

"Κρέας που πληροί τις προϋποθέσεις της απόφασης 94/887/ΕΚ της Επιτροπής της 21ης Δεκεμβρίου 1994 περί παρέκκλισης από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας".

Άρθρο 3

1. Επιτρέπεται διά της παρούσης στο Βασίλειο της Ισπανίας να αποστέλλει προϊόντα με βάση το κρέας τα οποία περιέχουν χοίρειο κρέας εκτός από αυτό που αναφέρεται στο άρθρο 4 παράγραφος 1 στοιχείο α) i) της οδηγίας 80/215/ΕΟΚ σε άλλα κράτη μέλη από εκείνα τα τμήματα της επικράτειάς του που ορίζονται στο παράρτημα Ι.

2. Τα προϊόντα με βάση το κρέας εκτός από αυτά που αναφέρονται στο άρθρο 4 στην παράγραφο 1 στοιχείο α) i) της οδηγίας 80/215/ΕΟΚ και τα οποία αποστέλλονται από την Ισπανία πρέπει να συνοδεύονται από υγειονομικό πιστοποιητικό που εκδίδεται από επίσημο κτηνίατρο. Στο πιστοποιητικό πρέπει να αναφέρονται οι ακόλουθες λέξεις:

"Προϊόντα που πληρούν τις προϋποθέσεις της απόφασης 94/887/ΕΚ της Επιτροπής της 21ης Δεκεμβρίου 1994 περί παρέκκλισης από απαγορεύσεις σχετικά με την αφρικανική πανώλη των χοίρων για ορισμένες περιοχές της Ισπανίας".

Άρθρο 4

1. H Ισπανία διασφαλίζει ότι οι χοίροι από μονάδες που βρίσκονται στην περιοχή που ορίζεται στο παράρτημα ΙΙ δεν αποστέλλονται σε άλλα μέρη της επικράτειας της Ισπανίας εκτός των ορίων της περιοχής αυτής.

2. Κατά παρέκκλιση των διατάξεων της παραγράφου 1, οι χοίροι για "montanera" είναι δυνατόν να σταλούν από μονάδες που βρίσκονται στην περιοχή που ορίζεται στο παράρτημα ΙΙ σε καθορισμένη μονάδα που βρίσκεται στην περιοχή που ορίζεται στο παράρτημα ΙΙΙ, υπό τον όρο ότι οι εν λόγω χοίροι:

α) γεννήθηκαν, εκτράφηκαν και παρέμειναν καθ' όλη τη διάρκεια της ζωής τους στη μονάδα προέλευσης που βρίσκεται στο παράρτημα ΙΙ-

β) προέρχονται από καταχωρημένη μονάδα που βρίσκεται τουλάχιστον 10 km μακριά από οιοδήποτε κρούσμα αφρικανικής πανώλους των χοίρων το οποίο εκδηλώθηκε κατά τους τελευταίους 3 μήνες-

γ) προέρχονται από πληθυσμό χοίρων μονάδας η οποία συμπεριλαμβάνεται στο πρόγραμμα ορρολογικών δοκιμών που απαιτείται βάσει του προγράμματος εξάλειψης αφρικανικής πανώλους των χοίρων που θεσπίστηκε με την απόφαση 94/879/ΕΚ της Επιτροπής και δεν έχουν ανιχνευθεί αντισώματα του ιού της αφρικανικής πανώλους των χοίρων εντός των τελευταίων έξη μηνών-

δ) έχουν υποβληθεί σε ορρολογική δοκιμή εντός των 4 ημερών πριν τη μεταφορά και έχουν διαπιστωθεί ως απαλλαγμένοι από αντισώματα του ιού της αφρικανικής πανώλους των χοίρων-

ε) έχουν σημανθεί με μόνιμο τρόπο ώστε η μονάδα και ο δήμος προέλευσης αν είναι δυνατόν να ταυτοποιηθούν κατά την φόρτωση και τη μεταφορά-

στ) έχουν μεταφερθεί απευθείας από τη μονάδα προέλευσης στη μονάδα προορισμού σε επισήμως σφραγισμένο μέσο μεταφοράς, τα οποία έχουν καθαρισθεί και απολυμανθεί αμέσως πριν τη φόρτωση-

ζ) συνοδεύονται κατά τη μεταφορά από υγειονομικό πιστοποιητικό το οποίο βεβαιώνει ότι πληρούν τις προϋποθέσεις που περιγράφονται στα στοιχεία α) έως στ)-

η) έχουν εκφορτωθεί στη μονάδα προορισμού υπό επίσημη εποπτεία-

θ) παραμένουν στη μονάδα προορισμού για τουλάχιστον 60 ημέρες έως να σταλούν απευθείας για σφαγή σε καθορισμένο σφαγείο.

Η μονάδα προορισμού που αναφέρεται στο στοιχείο στ) πρέπει:

- να είναι επίσημη μονάδα στην οποία επιτρέπεται να παραλαμβάνει και να διατηρεί χοίρους που προέρχονται από την περιοχή που περιγράφεται στο παράρτημα ΙΙ,

- να ταυτοποιεί τους χοίρους με τρόπο ώστε να επιτρέπεται η ταυτοποίηση της μονάδας και του δήμου προέλευσης,

- να καταλαμβάνει περιοχή με όρια τα οποία διασφαλίζουν ότι οι χοίροι δεν έρχονται σε άμεση επαφή με οιουσδήποτε άλλους χοίρους (π.χ. διπλή περίφραξη),

- να τίθενται υπό την άμεση εποπτεία κτηνιάτρου ο οποίος θα είναι υπεύθυνος για τη διασφάλιση του ότι οι χοίροι παρακολουθούνται για συμπτώματα νόσου. Οιαδήποτε παθολογική κατάσταση πρέπει να αναφέρεται στον επίσημο κτηνίατρο ο οποίος πρέπει να εξετάζει τα ζώα για να διασφαλίζει ότι δεν υπάρχει αφρικανική πανώλη των χοίρων. Χοίροι που βρίσκονται νεκροί πρέπει αμέσως να αναφέρονται στον επίσημο κτηνίατρο και δείγματα πρέπει να υποβάλονται σε εργαστηριακές εξετάσεις για αφρικανική πανώλη των χοίρων.

3. Κατά παρέκκλιση των διατάξεων της παραγράφου 1, χοίροι σφαγής είναι δυνατόν να σταλούν από μονάδες που βρίσκονται στην περιοχή που περιγράφεται στο παράρτημα ΙΙ προς καθορισμένο σφαγείο το οποίο βρίσκεται στην περιοχή που περιγράφεται στο παράρτημα ΙΙΙ, υπό τον όρο ότι οι εν λόγω χοίροι:

α) προέρχονται από μονάδα που βρίσκεται τουλάχιστον 10 Km μακριά από οιοδήποτε κρούσμα αφρικανικής πανώλους των χοίρων το οποίο εκδηλώθηκε κατά τους τελευταίους τρεις μήνες-

β) προέρχονται από μονάδα στην οποία δεν έχουν εισαχθεί χοίροι κατά τη διάρκεια των προηγουμένων 30 ημερών-

γ) προέρχονται από πληθυσμό χοίρων μονάδας η οποία συμπεριλαμβάνεται στο πρόγραμμα ορρολογικών δοκιμών που απαιτείται βάσει του προγράμματος εξάλειψης της αφρικανικής πανώλους των χοίρων που θεσπίστηκε με την απόφαση 94/879/ΕΚ της Επιτροπής και δεν έχουν ανιχνευθεί αντισώματα του ιού της αφρικανικής πανώλους των χοίρων κατά τους τελευταίους 6 μήνες-

δ) έχουν υποβληθεί σε ορρολογική δοκιμή εντός 4 ημερών πριν τη μεταφορά για σφαγή και έχουν διαπιστωθεί ως απαλλαγμένοι από αντισώματα του ιού της αφρικανικής πανώλους των χοίρων-

ε) έχουν υποβληθεί σε κλινική εξέταση που απαιτείται βάσει της οδηγίας 64/432/ΕΟΚ στη μονάδα προέλευσης. Όλοι οι χοίροι στη μονάδα προέλευσης πρέπει να εξετάζονται και οι σχετικές εγκαταστάσεις πρέπει να επιθεωρούνται. Τα ζώα πρέπει να ταυτοποιούνται με ενώτια στη μονάδα προέλευσης έτσι ώστε να είναι δυνατή η ταυτοποίηση της μονάδας-

στ) μεταφέρονται από τη μονάδα προέλευσης σε καθορισμένο σφαγείο. Τα μέσα μεταφοράς πρέπει να καθορίζονται και να απολυμαίνονται πριν τη φόρτωση και να σφραγίζονται επισήμως. Οι χοίροι πρέπει να συνοδεύονται από υγειονομικό έγγραφο το οποίο βεβαιώνει ότι πληρούν τις προϋποθέσεις που δίδονται στα στοιχεία α) έως στ) ανωτέρω και το οποίο υπογράφεται από επίσημο κτηνίατρο-

ζ) κατά την άφιξη στο σφαγείο, σφάζονται εντός 12 ωρών.

4. Η Ισπανία πρέπει να διασφαλίζει ότι για χοίρους αναπαραγωγής και κρεατοπαραγωγής που διατηρούνται σε μονάδες που βρίσκονται εντός μιας εκ των περιοχών που ορίζονται στο παράρτημα ΙΙ πρέπει να επιτρέπεται η μετακίνηση μόνον εντός της περιοχής αυτής και μόνον εφόσον πληρούν τους ακόλουθους όρους:

α) έχουν παραμείνει στη μονάδα προέλευσης από τη γέννησή τους ή για τουλάχιστον 30 ημέρες πριν από τη μετακίνηση-

β) έχουν υποβληθεί σε ορρολογική δοκιμή εντός των 4 ημερών πριν από τη μεταφορά και έχουν διαπιστωθεί ως απαλλαγμένοι από αντισώματα του ιού της αφρικανικής πανώλους των χοίρων-

γ) έχουν ταυτοποιηθεί με ενώτια στη μονάδα προέλευσης έτσι ώστε να είναι δυνατόν να διαπιστωθεί η προέλευσή τους-

δ) έχουν υποβληθεί σε κλινική εξέταση στη μονάδα προέλευσης από επίσημο κτηνίατρο το πολύ 24 ώρες πριν από τη μετακίνηση και δεν παρουσίαζαν κλινικά συμπτώματα νόσου-

ε) να συνοδεύονται κατά τη μεταφορά από υγειονομικό πιστοποιητικό που βεβαιώνει ότι πληρούν τις προϋποθέσεις που περιγράφονται στα στοιχεία α) έως δ).

Άρθρο 5

1. Το κρέας από χοίρους που σφάγησαν εντός των ορίων μιας εκ των περιοχών που περιγράφονται στο παράρτημα ΙΙ πρέπει να φέρουν σήμανση υγειονομική όπως ορίζεται στο παράρτημα της οδηγίας 72/461/ΕΟΚ.

2. Το κρέας που αναφέρεται στην παράγραφο 1 δεν μπορεί να εγκαταλείψει την περιοχή που περιγράφεται στο παράρτημα ΙΙ.

Άρθρο 6

1. Τα προϊόντα με βάση το κρέας από μια εκ των περιοχών που περιγράφονται στο παράρτημα ΙΙ δεν είναι δυνατόν να εγκαταλείψουν την εν λόγω περιοχή, εκτός εάν:

- το κρέας έχει υποβληθεί σε επεξεργασία σύμφωνα με τις διατάξεις του άρθρου 4 παράγραφος 1 στοιχείο α) i) της οδηγίας 80/215/ΕΟΚ, ή

- το κρέας προέρχεται από χοίρους οι οποίοι έχουν υποβληθεί σε ορρολογική δοκιμή αμέσως πριν από τη σφαγή και έχουν διαπιστωθεί ως απαλλαγμένοι από αντισώματα του ιού της αφρικανικής πανώλους των χοίρων και έχει υποβληθεί σε επεξεργασία που συμπεριλαμβάνει φυσική ζύμωση και ωρίμανση του είδους που ορίζεται για προϊόντα όπως το χοιρομέρι Serrano, το Chorizo και το Lomo.

2. Τα προϊόντα που αναφέρονται στο δεύτερο εδάφιο της παραγράφου 1 είναι δυνατόν να χρησιμοποιηθούν αποκλειστικά στην κρατική αγορά.

Άρθρο 7

1. Η Ισπανία πρέπει να εξασφαλίσει ότι οι χοίροι που διατηρούνται σε μονάδες που βρίσκονται στην περιοχή που περιγράφεται στο παράρτημα ΙΙΙ δεν στέλνονται σε άλλα τμήματα της επικράτειας της Ισπανίας εκτός των ορίων της περιοχής αυτής.

2. Κατά παρέκκλιση των διατάξεων της παραγράφου 1, οι χοίροι σφαγής είναι δυνατόν να σταλούν από μονάδες που βρίσκονται στην περιοχή που περιγράφεται στο παράρτημα ΙΙΙ προς σφαγείο το οποίο ορίζεται από τις αρμόδιες αρχές και το οποίο βρίσκεται στην περιοχή που περιγράφεται στο παράρτημα Ι, υπό τον όρο ότι οι εν λόγω χοίροι:

α) προέρχονται από δήμο που είναι για 12 μήνες απαλλαγμένος από κλινικά κρούσματα της αφρικανικής πανώλους των χοίρων και από αγέλες στις οποίες δεν υπήρχαν ορροθετικοί χοίροι για τουλάχιστον 6 μήνες-

β) πληρούν τις διατάξεις του άρθρου 4, παράγραφος 3 στοιχεία α), β), γ), δ) και ε)-

γ) μεταφέρονται απευθείας από τη μονάδα προέλευσης στο καθορισμένο σφαγείο το οποίο βρίσκεται στις πόλεις Guijuelo, στην επαρχία της Salamanca ή της Merida, στην επαρχία του Badajoz. Τα μέσα μεταφοράς πρέπει να καθορίζονται και να απολυμαίνονται πριν τη φόρτωση και να σφραγίζονται επισήμως. Οι χοίροι πρέπει να συνοδεύονται από υγειονομικό έγγραφο το οποίο βεβαιώνει ότι πληρούν τις προϋποθέσεις που δίδονται στα στοιχεία α) και β) ανωτέρω και να υπογράφεται από επίσημο κτηνίατρο-

δ) κατά την άφιξη στο σφαγείο, σφάζονται εντός 12 ωρών.

3. Η αρμόδια αρχή που πιστοποιεί το υγειονομικό έγγραφο που αναφέρεται στην παράγραφο 2 στοιχείο γ) πρέπει να ενημερώνει τον επίσημο διοικητικό κτηνίατρο του καθορισμένου σφαγείου σχετικά με την ημερομηνία και το χρόνο που έχει προγραμματιστεί η άφιξη της αποστολής στο σφαγείο.

4. Το κρέας από χοίρους που αναφέρονται στην παράγραφο 2 πρέπει να υποβάλλεται σε επεξεργασία που συμπεριλαμβάνει φυσική ζύμωση και ωρίμανση του είδους που ορίζεται για προϊόντα όπως το χοιρομέρι Serrano, το Chorizo και το Lomo, ή εφόσον δεν χρησιμοποιείται για τέτοια προϊόντα πρέπει να υποβάλλεται σε θερμική επεξεργασία σύμφωνα με τις διατάξεις του άρθρου 4 παράγραφος 1 στοιχείο α) της οδηγίας 80/215/ΕΟΚ ή να υποβάλλεται σε επεξεργασία σε μονάδα επεξεργασίας ως ζωικά απόβλητα υψηλού κινδύνου όπως ορίζεται στην οδηγία 90/667/ΕΟΚ.

5. Τα σπλάγχνα και τα λοιπά παραπροϊόντα που προέρχονται από τη σφαγή χοίρων που αναφέρονται στην παράγραφο 2 πρέπει να υποβάλονται σε επεξεργασία σε μονάδα επεξεργασίας ως ζωικά απόβλητα υψηλού κινδύνου όπως ορίζεται στην οδηγία 90/667/ΕΟΚ.

6. Τα μέσα μεταφοράς που αναφέρονται στην παράγραφο 2 στοιχείο γ) πρέπει να ακολουθούν πορεία που ορίζεται από την αρμόδια αρχή και να φέρουν τη σήμανση: "χοίροι σφαγής". Τα γράμματα στη σήμανση αυτή πρέπει να είναι ισοδύναμα με τα γράμματα σε πινακίδες που δεικνύουν εθνικούς δρόμους.

7. Η Ισπανία πρέπει να διασφαλίζει ότι για χοίρους αναπαραγωγής που διατηρούνται σε μονάδες που βρίσκονται εντός των ορίων της περιοχής που περιγράφεται στο παράρτημα ΙΙΙ πρέπει να επιτρέπεται μόνον η μετακίνηση εντός των ορίων της περιοχής αυτής εφόσον οι εν λόγω χοίροι πληρούν τους όρους που δίδονται στο άρθρο 4, παράγραφος 4 στοιχεία α), β), γ), δ) και ε).

Άρθρο 8

1. Το κρέας από χοίρους που σφάγησαν στην περιοχή που περιγράφεται στο παράρτημα ΙΙΙ πρέπει να σημαίνεται υγειονομικά με την κρατική υγειονομική σήμανση που ορίζεται από τις ισπανικές κτηνιατρικές αρχές.

2. Το κρέας που αναφέρεται στην παράγραφο 1 δεν μπορεί να σταλεί στην περιοχή που περιγράφεται στο παράρτημα Ι.

3. Οι διατάξεις της παραγράφου 2 δεν ισχύουν για:

α) Κρέας από χοίρους σφαγής που προέρχονται από την περιοχή που περιγράφεται στο παράρτημα Ι και οι οποίοι σφάγησαν σε σφαγείο που βρίσκεται στην πόλη Fuente Obejuna της επαρχίας Cordoba. Οι χοίροι σφαγής πρέπει:

i) να έχουν ταυτοποιηθεί με τέτοιο τρόπο ώστε να επιτρέπεται η ταυτοποίηση της μονάδας και του δήμου προέλευσης,

ii) να έχουν μεταφερθεί σε σφραγισμένα μέσα μεταφοράς μέσω ενός διαδρόμου. Οι λεπτομέρειες σχετικά με το διάδρομο αυτό πρέπει να ορίζονται στην ισπανική νομοθεσία. Κατά την είσοδο στο διάδρομο, τα οχήματα που μεταφέρουν χοίρους σφαγής πρέπει να σφραγίζονται από τις αρμόδιες αρχές. Κατά το χρόνο σφράγισης, οι αρχές πρέπει να καταγράφουν τον αριθμό κυκλοφορίας του οχήματος και τον αριθμό χοίρων που μεταφέρονται με το όχημα,

iii) κατά την άφιξη στο σφαγείο, να εκφορτώνονται υπό επίσημη εποπτεία και να σφάζονται εντός 12 ωρών.

β) Το κρέας από χοίρους οι οποίοι κατά το χρόνο σφαγής πληρούν τους όρους που ορίζονται στο άρθρο 4, παράγραφος 3 στοιχεία α), β), γ), δ), ε) στ) και ζ).

Άρθρο 9

Τα προϊόντα με βάση το κρέας από την περιοχή που περιγράφεται στο παράρτημα ΙΙΙ δεν είναι δυνατόν να σταλούν στην περιοχή που περιγράφεται στο παράρτημα Ι, εκτός εάν:

α) το κρέας έχει υποβληθεί σε επεξεργασία σύμφωνα με τις διατάξεις του άρθρου 4 παράγραφος 1 στοιχείο α) i) της οδηγίας 80/215/ΕΟΚ-

β) το κρέας προέρχεται από χοίρους οι οποίοι έχουν υποβληθεί σε ορρολογική δοκιμή αμέσως πριν τη σφαγή και έχουν διαπιστωθεί ως απαλλαγμένοι από αντισώματα του ιού της αφρικανικής πανώλους των χοίρων και έχει υποβληθεί σε επεξεργασία που συμπεριλαμβάνει φυσική ζύμωση και ωρίμανση του είδους που ορίζεται για προϊόντα όπως το χοιρομέρι Serrano, το Chorizo και το Lomo.

Άρθρο 10

Κατά παρέκκλιση των διατάξεων του άρθρου 4 παράγραφος 1 και του άρθρου 7 παράγραφος 1, ζώντες και νεκροί χοίροι είναι δυνατόν να σταλούν σε μονάδα τήξης λιπών. Οι εν λόγω χοίροι πρέπει να φορτώνονται, να μεταφέρονται και να εκφορτώνονται υπό κτηνιατριακό έλεγχο. Η μεταφορά πραγματοποιείται σε επισήμως σφραγισμένα μέσα μεταφοράς.

Άρθρο 11

Η Ισπανία πρέπει να θεσπίσει μια επιτροπή εθνικού συντονισμού και παρακολούθησης στην οποία θα προεδρεύει ο αναπληρωτής γενικός διευθυντής για την υγεία των ζώων του υπουργείου γεωργίας, αλιείας και τροφίμων, ο οποίος θα είναι υπεύθυνος για τη καθοδήγηση και τη διαχείριση της εξάλειψης της αφρικανικής πανώλους των χοίρων. Η επιτροπή θα πρέπει να έχει τα ακόλουθα καθήκοντα:

- να συλλέγει δεδομένα σχετικά με τις δραστηριότητες επιτήρησης που διεξάγονται από τις αρχές των αυτόνομων περιφερειών,

- να συντονίζει και να λαμβάνει μέτρα, ιδίως, επιδημιολογική έρευνα και έλεγχο καθώς και μέτρα εξάλειψης. Όλες οι αρμόδιες αρχές πρέπει να παρέχουν προς το κέντρο συντονισμού τις απαραίτητες υποδομές, υλικά και κτηνιατρικό προσωπικό.

Η επιτροπή εθνικού συντονισμού και παρακολούθησης πρέπει να έχει ικανοποιητικούς πόρους για τη διεξαγωγή των καθηκόντων αυτών. Ειδικότερα:

- προσωπικό εκπαιδευμένο στη επιδημιολογική έρευνα,

- εγκαταστάσεις διαχείρισης δεδομένων,

- συνδέσεις ταχείας επικοινωνίας με τις αυτόνομες περιφέρειες και τις λοιπές αρχές.

Άρθρο 12

Τα κράτη μέλη τροποποιούν τα μέτρα τα οποία ισχύουν για το εμπόριο έτσι ώστε να συμμορφωθούν με την παρούσα απόφαση. Ενημερώνουν αμέσως την Επιτροπή σχετικά.

Άρθρο 13

Η παρούσα απόφαση καταργεί την απόφαση 89/21/ΕΟΚ.

Άρθρο 14

Η παρούσα απόφαση απευθύνεται προς τα κράτη μέλη.

Βρυξέλλες, 21 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 201 της 4. 8. 1994, σ. 26.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 62 της 15. 3. 1993, σ. 49.

(5) ΕΕ αριθ. L 47 της 21. 2. 1980, σ. 4.

(6) ΕΕ αριθ. L 377 της 31. 12. 1991, σ. 16.

(7) ΕΕ αριθ. L 9 της 12. 1. 1989, σ. 24.

(8) ΕΕ αριθ. L 322 της 15. 12. 1994, σ. 34.

(9) Βλέπε σελίδα 104 της παρούσας Επίσημης Εφημερίδας.

(10) ΕΕ αριθ. L 363 της 27. 12. 1990, σ. 51.

(11) ΕΕ αριθ. 121 της 29. 7. 1964, σ. 2012/64.

ΠΑΡΑΡΤΗΜΑ Ι

Περιοχή που ορίζεται ως απαλλαγμένη από την αφρικανική πανώλη των χοίρων και την αποτελούν:

1. ΑΥΤΟΝΟΜΕΣ ΠΕΡΙΦΕΡΕΙΕΣ

ARAGON

ASTURIAS

ILES BALEARES

ILES CANARIES

CASTILLA LA MANCHA

CASTILLA Y LEON

CANTABRIA

CATALONIA

EXTREMADURA

GALICIA

MADRID

MURCIA

NAVARRA

RIOJA

VALENCIA

PAYS BASQUE

2. Στην Ανδαλουσία:

α) Οι επαρχίες Almeria, Granada και Jaen-

β) στην επαρχία της Huelva, οι δήμοι Aljaraque, Almendro (EL), Almonaster la Real, Almonte, Alosno, Ayamonte, Beas Berrocal, Bollullos par del Condado, Bonares, Cabezas Rubias, Calanas, El Campillo (EL), Cartaya, Cerro de Andevalo (EL), Chucena, Escacena del Campo, Gribraleon, El Granado (El), Hinojos, Huelva, Isla-Cristina, Lepe, Lucena del Puerto, Manzanilla, Minas de Riotinto, Moguer, Nerva, Niebla, Palma del Condado (La), Palos de la Frontera, Paterna del Campo, Paymogo, Puebla de Guzman, Punta Umbria, Rociana del Condado, San Bartolome de la Torre, San Juan del Puerto, Sanlucar de Guadiana, San Silvestre de Guzman, Santa Barbara de Casa, Trigueros, Valverde del Camino, Villablanca, Villalba de Alcor, Villanueva de las Cruces, Villanueva de los Castillejos, Villarrasa και Zalamea la Real-

γ) στην επαρχία της Sevilla, οι δήμοι Aguadulce, Albaida de Aljarafe, Alcala de Guadeira, Alcolea del Rio, Algaba (LA), Almensilla, Arahal (El), Aznalcozar, Aznalcollar, Badalatosa, Beracazan, Bollullos de la Mitacion, Bormujos, Brenes, Cabezas de San Juan (Las), Camas, Campana (La), Carmona, Carrion de los Cespedes, Casariche, Castilleja de Guzman, Castilleja de la Cuesta, Castilleja del Campo, Coria del Rio, Corice, Coranti (El), Corrales (Los), Dos Hermanas, Ecija, Espartinos, Estepa, Fuentes de Andalucia, Gelves, Gilena, Gines, Herrera, Huevar, Lentejuela (La), Lebrija, Lora de Estepa, Lora del Rio, Luisiana (La), Madrono (El), Mairena del Alcor, Mairena del Aljarafe, Marchena, Marinaleda, Martin de la Jara, Molares (Los), Montellano, Moron de la Frontera, Olivares, Osuna, Palacios (Los) y Villafranca, Palomares del Rio, Paradas, Pedrera, Pilas, Pruna, Puebla de Cazalla (La), Puebla del Rio (La), Rinconada (La), Roda de Andalucia (La), Rubio (El), Salteras, San Juan de Aznalfarache, Sanlucar la Mayor, Santiponce, Saucejo (El), Sevilla, Tocina, Tomares, Umbrete, Utrera, Valencina de la Concepcion, Villamarique de la Condesa, Villanueva del Ariscal, Villanueva de San Juan και Viso del Alcor (El)-

δ) στην επαρχία της Cordoba, οι δήμοι Aguilar, Almedinilla, Baena, Belacazar, Benameji, Bujalance, Cabra, Canete de las Torres, Carcabuey Carlota (La), Carpio (El), Castro del Rio, Conquista, Cordoba, Dona Mencia, Dos-Torres, Encinas Reales, Espejo, Fernanz-Nunez, Fuente Palmera, Fuente Tojar, Guadalcazar, Guijo, Iznajar, Lucena, Luque, Montalban de Cordoba, Montemayor, Montilla, Monturque, Moriles, Nueva-Cartaya, Palenciana, Palma de Rio, Pedro Abad, Priego, Puente-Genil, Rambla (La), Rute, San Sebastian de los Ballesteros, Santaella, Santa Eufemia, Torrescampo, Valenzuela, Victoria (La), Villa del Rio, Villafranca de Cordoba, Villaralto, Viso (EL) Zuheros-

ε) στην επαρχία της Cadiz, οι δήμοι Alcala del Valle, Barbate de Franco, Cadiz, Conil, Chiclana, Chipiona, Espera, Medina-Sidonia, Puerto de Santa Maria (EL), Puerto Real, Puerto Serrano, Rota, San Fernando, Sanlucar de Barrameda, Trebujena και Vejer de la Frontera-

στ) στην επαρχία της Malaga, οι δήμοι Almeda, Alcaucin, Alfarnatelejo, Alfarnatelejo, Algarrobo, Algatocin, Alhaurin de la Torre, Alhaurin el Grande, Almachar, Almargen, Almogia, Alora, Alozaina, Alpandeire, Antequera, Archez, Archidona, Ardales, Arenas, Atajate, Benadalid, Benahavis, Benalauria, Benalmadena, Benamargosa, Benamocarra, Benarraba, Borgo (EL), Burgo (EL), Campillos, Canillas de Aceituno, Canillas de Albaida, Canete la Real, Carratraca, Cartama, Casabermeja, Casarobonela, Casares, Coin, Colmenar, Comares, Competa, Cuevas Bajas, Cuevas de San Marcos, Cutor, Estepona, Farajan, Frigiliona, Fuengirola, Fuente de Piedra, Gaucin, Genalguacil, Guaro, Humilladero, Igualeja, Istan, Iznate, Jimera de Libar, Jubrique, Juzcar, Macharaviaya, Malaga, Manilva, Marbella, Mijas, Moclinejo, Mollina, Monda, Nerja, Ojen, Penarrubia, Riogordo, Salares, Sayalonga, Sedella, Sierra de Yeguas, Teba, Tolox, Torrox, Totalan, Valle de Abdalajis, Velez-Malaga, Villanueva de Algaidas, Villanueva del Rosario, Villanueva del Trabuco, Villanueva de Tapia, Vinuela και Yunquera.

(1)

(2)

ΠΑΡΑΡΤΗΜΑ ΙΙ

Περιοχή που ορίζεται ως μολυσμένη περιοχή και την αποτελούν στην αυτόνομη περιφέρεια της Ανδαλουσίας:

α) στην επαρχία της Huelva, οι δήμοι Aroche και Aracena-

β) στην επαρχία της Sevilla, οι δήμοι Alanis, Castilblanco de los Arroyos, Cazalla de la Sierra και Real de la Jara (El)-

γ) στην επαρχία της Cordoba, οι δήμοι Cardena, Obejo, Penarroya-Pueblonuevo, Villanueva del Duque και Villaviciosa de Cordoba.

ΠΑΡΑΡΤΗΜΑ ΙΙΙ

Η περιοχή που ορίζεται ως περιοχή επιτήρησης και την αποτελούν στην αυτόνομη περιφέρεια της Ανδαλουσίας:

α) στην επαρχία της Huelva, οι δήμοι Alajar, Arroyomolinos de Leon, Cala, Campofrio, Canaveral de Leon, Castano del Robledo, Corteconcepcion, Cortegana, Cortelazor, Cumbres de en Medio, Cumbres de San Bartolome, Cumbres Mayores, Encinasola, Fuenteheridos, Galaroza, Granada de Rio-Tinto (La), Higuera de la Sierra, Hinojales, Jabugo, Linares de la Sierra, Marines (Los), Nava (La), Puerto-Moral, Rosal de la Frontera, Santa Ana la Real, Santa Olalla del Cala, Valdelarco, Zufre.

β) στην επαρχία της Sevilla, οι δήμοι Alcala del Rio (zona norte), Almaden de la Plata, Burguillos, Cantillano (zona norte), Castillo de los Guardas (El), Constantino, Garrobo (EI), Gerena, Guadalcanal, Guillena, Navas de Concepcion (Las), Pedroso (El), Penaflor (zona norte), Puebla de los Infantes (La), Ronquillo (El), San Nicolas del Puerto, Villanuevo del Rio y Minas (zona norte) και Villaverde del Rio (zona norte).

γ) στην επαρχία της Cordoba, οι δήμοι Adamuz, Alcaracejos, Anora, Belmez, Blazquez, Espiel, Fuente la Lancha, Fuente Obejuna, Granduela (La), Hinojosa del Duque, Pedroche, Pozoblanco, Valsequillo, Villaharta, Villanueva de Cordoba, Villanueva del Rey y la parte norte, respecto del rio Guadalquivir, de los municipios de: Montoro, Almodovar del Rio, Posadas, Hornachuelos.

δ) στην επαρχία του Cadiz, οι δήμοι Alcala de los Gazuales, Algar, Algeciras, Algodonales (zona sur), Arcos de la Frontera (zona sur), Barrios (Los), Benaocaz, Bornos (zona sur), Bosque (El), Castellar de la Frontera. Gastor (El), Grazalema, Jerez de la Frontera (zona sur), Jimena de la Frontrea, Linea (La), Olvera (zona sur), Paterna de Rivera, Prado del Rey, San Roque, Setenil (zona sur), Tarifa, Torre-Alhaquime (zona sur), Ubrique, Villaluenga del Rosario, Villamartin (zona sur) και Zahara.

ε) στην επαρχία της Malaga, οι δήμοι Arriate, Benaojan, Cartajima, Cortes de la Frontera, Cuevas del Becerro, Montejaque, Parauta και Ronda.

(1)